HOTĂRÂRE

privind completarea Hotărârii Guvernului nr. 950/2017 privind aprobarea elementelor tehnice necesare în vederea aplicării art. 3² dinOrdonanța de urgență a Guvernului nr.156/2007 privind despăgubirea persoanelor fizice care au constituit depozite la Casa de Economii și Consemnațiuni C.E.C. S.A. în vederea achiziționării de autoturisme

În temeiul art. 108 din Constituţia României, republicată,

Guvernul României adoptă prezenta hotărâre

**Art.I** Hotărârea Guvernului nr. 950/2017 privind aprobarea elementelor tehnice necesare în vederea aplicării art. 3² dinOrdonanța de urgență a Guvernului nr.156/2007 privind despăgubirea persoanelor fizice care au constituit depozite la Casa de Economii și Consemnațiuni C.E.C. S.A. în vederea achiziționării de autoturisme, publicată în Monitorul Oficial al României, Partea I, nr. 22 din 10 ianuarie 2018, se completează după cum urmează:

**1. După alineatul (2) al articolului 1, se introduce un nou alineat, alin. (2¹), cu următorul cuprins:**

„(2¹) În vederea despăgubirii unei persoane fizice care nu a fost inclusă de B.R.D. Groupe Société Générale - S.A. în lista inițială a deponenților prevăzuți la alin.(1), Ministerul Finanţelor Publice procedează la emisiunea unui titlu de stat pe numele B.R.D. Groupe Société Générale - S.A. în sumă de 31.708,51 lei. Titlul de stat este nenegociabil şi nepurtător de dobândă.”

**2. După alineatul (3) al articolului 1, se introduce un nou alineat, alin. (3¹), cu următorul cuprins:**

„(3¹) Valoarea nominală individuală a titlului de stat prevăzut la alin.( 2¹) este egală cu valoarea individuală a despăgubirii, calculată de B.R.D. Groupe Société Générale - S.A., pe numele deponentului prevăzut la alin.( 2¹).”

**3. După alineatul (3) al articolului 2, se introduce un nou alineat, alin. (3¹), cu următorul cuprins:**

”(3¹) Pentru emisiunea titlului de stat care se va efectua conform prevederilor art.1 alin.(2¹), datele de emisiune şi scadenţă se vor menţiona în prospectul de emisiune a titlului de stat.”

**Art. II**  Hotărârea Guvernului nr. 950/2017 privind aprobarea elementelor tehnice necesare în vederea aplicării art. 3² dinOrdonanța de urgență a Guvernului nr.156/2007 privind despăgubirea persoanelor fizice care au constituit depozite la Casa de Economii și Consemnațiuni C.E.C. S.A. în vederea achiziționării de autoturisme, publicată în Monitorul Oficial al României, Partea I, nr. 22 din 10 ianuarie 2018, cu completările aduse prin prezenta hotărâre, se va republica în Monitorul Oficial al României, dându-se textelor o nouă numerotare.

PRIM - MINISTRU

Ludovic ORBAN